**О Т Ч Е Т**

**за дейността на НЧ „Напредък 1884” гр. Килифарево за 2019 година**

Уважаеми читалищни дейци,

През изминалия отчетен период на 2019 година работата на настоятелството, читалищните работници и самодейците продължи с реализирането на поставените цели, посветени на 135-годишнината от основаването на НЧ”Напредък 1884” и 5 години от провеждането на Национален конкурс за хумористичен фолклор „Усукано по килифарски”.

**ДЕЙНОСТИ И МЕРОПРИЯТИЯ:**

**1.Библиотечна дейност:** През 2019г. продължи библиотечно - библиографското и информационно обслужване на читателите, потребителите и посетителите. Своята дейност читалищната библиотека разшири чрез предоставяне на свободен достъп на читателите до интернет, реализирани по проекта „Глобални библиотеки - България” и обединяването на двата отдела в обща сграда. Книжния фонд на библиотеката периодически се обновява от собствени средства, дарения и спечеления проект - „Българските библиотеки – съвременни центрове за четене и информераност”.

*През отчетната година са регистрирани* 360 читатели. До 14г.-115, над 14г.- 245,а заетите библиотечни документи са 7 262 тома и 5 577 посещения. Прави впечатление увеличеният брой на посещенията и читателите. Иска ми се това да е един добър показател за напред, защото това ще означава само едно – Читалищната библиотека е намерила възможност да върне потребителите си, особено учащите, към книгите и ползването на библиотеката. Библиотечният фонд наброява 23 223 тома. Дарители са РНБ”П.Р.Славейков”, проф.д.ф.н.Димитър Кенанов, Иван Качаунов, Румяна Караколева, Сергей Стойков, Мария Терзиева и други читатели и автори, или общо набавени за периода – 178 тома, а са отчислени- 313 библиотечни единици. Абонамента е ограничен до Държавен вестник, теченията на в-к”Борба” и дарение на вестник „Фермер”.

Библиотеката е обзаведена със съвременни технически и комуникационни средства, с оборудвана интернет зала, която е на свободен достъп за ползватели на библиотеката.

* 2 -

Библиотечните документи са инвентирани и заведени в Книгата за движение на библиотечния фонд, както и в Електронния каталог на софтуерен продукт E-LIB, но само детския отдел. Предстои същото и за отдела за възрастни. Прилагането на библиотечен софтуер значително улеснява обслужването на читателите, които получават по-бързо нужната им информация. Основна цел в библиотечната дейност е привличане на читатели от най- ранна детска възраст. Затова се провеждат информационни уроци с учениците от началния курс, в които те се запознават с библиотеката и се създава интерес към четенето на книги.

Освен това библиотекарят запознава младите читатели с наличните енциклопедии по география, справочници ,които се предоставят за ползване в читалнята. Благодарение на проекта „Глобални библиотеки” Библиотеката е обзаведена със съвременни технически и комуникационни средства, с оборудвана интернет зала, която е на свободен достъп за ползватели на библиотеката.Тя е място, което дава достъп на всички категории читатели. Изготвят се библиографски справки по искане на читатели и витрини във връзка с бележити дати и годишнини. Всички проведени от читалището мероприятия се осъществяват и с участнието на библиотечните работници - среща с първокласниците за лятното четене »Аз вече мога да чета» и ученици от основното училище; В навечерието на коледните празници, библиотеката стана работилница за изработка на сурвакници и новогодишни картички, където активни читатели и второкласниците от училището вземаха участие. .

Не случайно 2017година читалищната библиотеката беше избрана за домакин на поредния пътуващ семинар на секретарите и председателите на читалищата от Община Велико Търново, където се обсъди добрата материална база – предпоставка за развитие на богата читалищна дейност на тема: «Оптимизация на работната среда с цел икономии в бюджета и инвестиране в културен продукт от национален характер»

**2.Любителско художествено творчество.**

През отчетния период работиха група за обработен фолклор „Гайтани”, квартет ”Килифарево”, Дует „Иванови” , група за градски песни „Балкански полъх” и трио „Чар” под ръководството на Делян Пенчев; Клуб „Традиции” с ръководител Роман Петров; Детска коледарска група; Любителски театрален и танцов колективи. Усилията на всички групи основно бяха насочени в

* 3 -

Общинския песенен празник „Сладкопойна чучулига” , „ Засмяна пролет гр.Дебелец ,Общински театрален празник „Звездна завеса” с.Самоводене, Общински празник на танцовото изкуство; провеждането на пети национален конкурс за хумористичен фолклор”Усукано по килифарски” и 135-годишнината от основаването на НЧ”Напредък 1884” град Килифарево.

**Форми на участие и изява в местни, регионални, национални и международни фестивали и конкурси:**

**Местни: Трифон Зарезан, Бабин ден,** Лазаруване, Цветница, Премиера на театралния колектив, Благотворителен Великденски концерт, 135г.- от основаването на НЧ”Напредък 1884”, Ден на детето- Конкурс по калиграфия, Концерт от ОУ”Н.Рилски”, Празник на града, Детска академия за изкуства, фолклорна плетеница, ден на музеите, детски турнир по футбол, Авто-мото и вело изложение, Тото празник, НКХФ „Усукано по килифарски”, Именуване на парковия комплекс пред читалището и представяне книгата на Христо Пинпирев, Коледуване

**Общински:** Засмяна пролет, Дебелец”; Общински песенен празник с.Дичин; Общински театрални празници с.Самоводене; Общински празник на танцовото изкуство

**Национални:** 11-ти Национален фестивал „Спомени в песни” гр.Попово - III-то място за група „Балкански полъх”; 35-ти „Крайдунавски празници на културата-Никопол,2019”- Чудесно представяне на театралната група; 7-ми Фестивал на шлагерната песен”Подари ми море” с.Крапец – група „Балкански полъх” е удостоена с второ място и парична премия; 24-ти ФФ „Северняшка китка” гр.Павликени – Група „Гайтани” печели златен медал и първо място, а квартета –второ място и сребърен медал; 25-ти нац. Петропавловски събор на народното творчество;

**Международни:** 12-ти ФФ „От Дунав до Балкана” гр.Борово – група „Гайтани” печели първо място и златен медал; Фестивал на аматьорските театри „Камъка” в гр.Г.Оряховица – отлично представяне на театралния колектив.

* 4 -

Създадения клуб «Традиции» към читалището, под ръководството на Роман Петров продължава своята дейност. Участва в концертните програми за празниците Йордановден, Празника на лозаря, Благовещение; в коледните изложби; работилницата за сурвакници и картички; изложбата на мартеници; рисуването на яйца; в организираните походи до стария Килифаревски манастир и Националния, фолклорен - хумористичен фестивал»Усукано по Килифарски». От две години клуба има обособена музейна експозиция в бившите библиотечни зали на детския отдел на библиотеката в читалищната сграда.

От 2001 година към читалището е сформирана и КОЛЕДАРСКА ГРУПА, която вече 15 години по коледните празници обхожда домовете на нашите съграждани. Повечето домове са отворени за самодейците, а стопаните ги даряват според обичая.Събраните парични средства се поделят между читалище и коледари, а лакомствата са за участниците в групата.

През последните години групата активно участва и в Коледно-новогодишните концерти организирани в региона и общината.

Вратите на читалището са винаги отворени за организиране на мероприятия от всички институции, работещи на територията на града - кметство, училище, младежки дом, детска градина, градски музей, клуб на пенсионера.

Читалището активно участва в организацията и провеждането на традиционния празник – Трифон Зарезан, мероприятията, организирани за празника на града – детски пленер «Академия за изкуства», общинския воден празник, вечер на музеите , тържествения концерт, а тази година основен елемент от празничната програма стана провеждането на Петия национален конкурс за хумористичен фолклор «Усукано по килифарски». Ежегодно Младежката театрална трупа с режисьор Саид Джамбазов към Младежкия дом в Килифарево радват своите почитатели с нова театрална постановка в началото на всеки творческия сезон от сцената на читалището, като през изминалия период показаха и още една – на театрално студио»Фъстъците» .

Всяка година нашето училище организира благотворителен Великденски концерти и изложба-базар на предмети, изработени от ученици. Ежегодно в навечерието на мюсюлманските празници, децата изучаващи турски език, под ръководството на Шенай Даил, изнасят самостоятелни концерти.

- 5 -

Детската градина и училището участват в общоградските концерти за 24 май, а по проект, съвместно с центъра за образователна интеграция на децата и учениците от етническите малцинства организираха фестивал на тема: «Заедно можем да живем по-добре». За Деня на детето – 1 юни бяха наградени участниците от конкурса по калиграфия под надслов «Изкуството да пишем красиво». Незабравими ще останат Коледно-новогодешните празници, обичаите «Благовещение»,Лазаруване и Коледуване.

Тук е мястото да благодарим на Кметство Килифарево, Основно училище, детска градина,младежки дом, клуб на пенсионера, исторически музей, «Лозенска лоза», Регионална библиотека, Райчо Дюлгяров, Соня Милева, проф.Димитър Кенанов и др., които със скромните си дарения помагаха през годините за осъществяване и реализирането на голяма част от проведените мероприятия, а на дирекция «Култура и туризъм», в лицето на г-н Георги Чукуров благодарим за оказаната методическата помощ при провеждането на по-голяма част от културните прояви.

С всяка измината година, гостуващите състави намаляват. През 2019г. наши гости бяха дългоочаквания ДМТ»Константин Кисимов», идола на българската естрада Христо Кидиков, ПТА»Искра» и петте сезона със Стефан Диомов по време на пред изборните срещи в град Килифарево.

Продължава работата по проект »Глобални библиотеки-България» и »Българските библиотеки – съвременни центрове за четене и информираност».

Читалището е член на Съюза на народните читалища, на Фондация развитие«Читалища», на Съюза на библиотечните и информационни работници, на Фондация «Глобални библиотеки».

**3. МАТЕРИАЛНА БАЗА**. През изминалата година се направи изолация на външната тераса на читалището към площада, поради изронена циментова замазка и теч по носещите колони и фасадата на читалището от южната страна към площада. Освежи се цокъла на входа, изхода на сградата с латекс и входните врати с блажна боя. Смени се страничната врата към салона с PVC дограма и паник брава по предписание на пожарната, и се подмениха някои водосточни тръби и улуци. Иззида се преградна стена на площадката пред гримьорната и се монтира PVC врата, поради непрекъснатите вандалски прояви от страна на група младежи през последната година.Изработено бе противопожарно досие на читалището и библиотеката.

- 6 -

**4**. Читалището се **ФИНАНСИРА** от държавна субсидия, която е регламентирана за субсидирана бройка. Общината отпуска допълнително по 450 лева за любителски състав и 260 лева за клубна дейност.

Допълнителни средства в читалището постъпват от наеми, рента, членски внос, такси, дарения и спонсорство, но въпреки целесъобразните и ефективни разходи, които се правят, все има какво да се желае още.

Финансовата дисциплина през отчетния период се спазва. Проверителната комисия редовно ревизира касиера, като до сега не са констатирани нарушения Това се потвърди и от проверяващите одитори през последните години.

От 2013г. счетоводството на читалището се води от счетоводна къща . Ежегодно се прави инвентаризация на имуществото и негодното и похабено се бракува.

Благодарение на общественото доверие, читалище „Напредък” се превръща все повече в посредник между различни обществени групи, институции, местни власти, медии и други. Вярваме в нашите съмишленици и приятели, надяваме се че и в бъдеще ще бъдат обърнати с лице към читалищната институция и ще можем да разчитаме на тяхната помощ, за да запазим и занапред местните обичаи и фолклор, българската душевност и идентичност.

м. януари 2020 г.

гр.Килифарево